LidanRubinov/Halacha-QA huggingface dataset:
שאלה: להחליף עובד באחר שלוקח פחות: לרב! אני עובד כשומר ביישוב מסויים אצל משפחה שמשפצת בית. בבית הסמוך רוצים גם לשפץ וביקשו ממני גם לשמור להם. אחרי התייעצות עם אנשים, הסכמתי בת של 50 מהמחיר המקובל לבית אחד. בחור מהיישוב ששמע על כך החליט שזה לא ר ואם מימלא אני שם ושומר על בית אחד אני לא צריך לקחת ת או לקחת סכום נמוך יותר. אותו בחור רצה ללכת לבעלי שני הבתים ולומר שהוא יכול להביא להם מישהו שיעשה את העבודה זול יותר. השאלה שלי (מסקרנות, לא נראה לי שמשנה לו מה ההלכה), האם מותר לו לעשות דבר כזה ואם לא מה ההבדל בין זה לבין אדם שרוצה לקנות בחנות משהו יקר יותר ואני מציע לו לקנות זול יותר במקום אחר? (אולי בגלל שפה סגרתי איתם כבר?)
תשובה: יש לדון בשלוש נקודות בשאלתך 1. האם מותר לפועל לעבוד שתי עבודות במקביל. ובפשטות אסור לפועל שעובד לעסוק בעבודה נוספת אם היא באה על חשבון העבודה הראשונה. ונראה משאלתך שאין פגיעה בעבודה הראשונה ולכן מותר לך לשמור בבת אחת על שתי הבתים. 2. מובא בגמרא בקידושין דף נט,א סיפור על אדם שרצה לרכוש קרקע ובא חבירו והשיגו וקנאה לפניו ואומרת הגמרא שהשני לא נהג כראוי משום שהראשון זכה מדין עני המהפך בחררה כלומר מאחר והוא החל להתעסק בקניית הקרקע אין האחר רשאי להשיג גבולו ולקנות במקומו. ויש להרחיב מה בדיוק מוגדר שהראשון החל להתעסק בקנין הקרקע ואכמ"ל. וכתבו שם התוס' שהוא הדין לגבי מלמד שמועסק אצל בעה"ב שאין רשות למלמד אחר לבוא ולומר לבעה"ב אני אלמד יותר בזול מאחר שזכה המלמד הראשון בעבודתו. ונראה לומר לפי זה שגם בשאלתך אתה זכית בעבודה ואם כן אין רשות לאחר להשיג גבולך. 3. לגבי עצה לחבר שלא לקנות בחנות כלשהיא אלא באחרת ששם זול יותר יש לחלק ולומר שאם החבר מספר לך אני הולך מחר לחנות א' לקנות חפץ כלשהוא ואתה יודע שבחנות ב' מוכרים יותר בדול אתה רשאי לומר לו, והסיבה כי חנות א' לא זכתה עדיין בחברך הלקוח. אמנם יש לעיין אם חברך כבר נמצא בתוך החנות ועומד לקנות שאולי במקרה כזה לא ראוי לתת לו עצה לקנות במקום אחר ובת' החת"ס רצה לומר שאפשר ובמקרה כזה שכבר נמצא בחנות כבר זכו בעלי החנות כמו המובא בגמרא בב"ב פרק שני לגבי יהיב סיירא במצודת הדג ששם זכה בעל המצודה בכך שגרם לדגים לבוא לקראתו ולכן יש איסור על אנשים אחרים לפרוש מלכודות דגים בסמוך אליו וצ.ע. ולסיכום החילוק העיקרי בין עצה לקנות במקום זול יותר לבין להשכיר עצמו במקום אחר הוא משום שכאן לא זכו בעלי החנויות כלל לעומת העובד שכבר זכה במלאכתו ואין השני רשאי לנשלו ממנה. 4. לגבי חברך מובא בגמרא בשבועות לא,ב על הפסוק במשלי פרק כו מחזיק באזני כלב עבר מתעבר על ריב לא לו: כי אין לאדם להתערב בעניינים הנוגעים לחבירו, וחברך אינו נוהג כשורה בעניין זה. הרב חגי וייסמן מקורות גמרא ב"ב כא,ב, שו"ע חו"מ סימן קנו, רלז, שלז, שו"ת חת"ס חו"מ סימן עט
שאלה: לשכנע את אחייניתי להתגייר: אחי התחתן עם גויה ונולדה להם בת. האם חלה עלי חובה להתפלל שהיא תתגייר, כמו שאני מתפלל שאחי יחזור בתשובה? האם עלי חלה חובה לדבר עם בת אחי כדי לשכנע אותה להתגייר?
תשובה: אנחנו לא מסיונרים, אין לנו עניין להשפיע על מישהו שיתגייר. מי שמתעורר מעצמו להכיר את האמונה הנכונה ומעלתו של עם ישראל, אותו מגיירים, אך זה צריך לבוא מעצמו. כמובן שעל אחיך יש להתפלל שיחזור בתשובה.
שאלה: צדקה עבור הנאה ממעשה שבת: בהמשך לשאלתי על השקעה בחברה שאינה שומרת שבת, שהרב כתב לי שרצוי לתת את ההנאה משבת לצדקה. האם מספיק להפריש כנגד הרווחים מההשקעה בלבד או יש להפריש גם כנגד הקרן (הסכום ההתחלתי שהושקע)?
תשובה: רק מהרווחים נטו.
שאלה: עירוי מים רותחים על בשר קר בסיר פרווה: סיר פרווה שמבשלים בו רק מאכלי פרווה, ופעם אחת הניחו בו (בטעות) בשר קר (בלבד) ועירו לתוכו מים רותחים. בעתיד רוצים להמשיך לבשל בו מאכלי פרווה ולאכלם (גם) בארוחה חלבית. האם מותר?
תשובה: הסיר נעשה בשרי, ולכן: לספרדים: לנוהגים כרב עובדיה מותר תמיד לבשל מאכל פרווה בסיר בשרי כדי לאכול עם חלב (וכן להיפך). לנוהגים ככף החיים אסור לבשל לכתחילה מאכל פרווה בסיר בשרי שבישלו בו בשר בכ"ד שעות האחרונות כדי לאכול עם חלב, ואם בישל בדיעבד מותר. אבל מותר לכתחילה לבשל כדי לאכול בכלים חלביים. וכן אם לא בשלו בשר בסיר בכ"ד שעות האחרונות מותר לכתחילה לבשל בסיר בשרי כדי לאכול עם חלב. לאשכנזים: אסור לכתחילה לבשל פרווה בסיר בשרי כדי לאכול עם חלב או כדי לאכול בכלים חלביים. ובדיעבד אם בישל מותר לאכול בכלי חלבי אבל לא עם חלב אם בשלו בשר בסיר בכ"ד שעות האחרונות. ואם התערב בחלב מותר. ואם לא בשלו בשר בסיר בכ"ד שעות האחרונות אז בדיעבד מותר לאכול עם חלב. הפיתרון הטוב הוא להכשיר את הסיר. ר' שלמה בורשטין
שאלה: השקעה באיגרות חוב ממשלתיות: האם מותר להשקיע באיגרות חוב ממשלתיות של מדינת ישראל?
תשובה: מה הבעיה באג"ח?
שאלה: הסכום מדויק למנהג זכר למחצית השקל: מהו כיום הסכום המדויק של מחצית השקל לנוהגים לתת סכום מחצית שקל הקודש שבתורה המוערכת כעשרה גרם כסף טהור ומה יעשה מי שמצבו הכלכלי דחוק ולא מאפשר לו לתת עבור כל ילדיו (לנוהגים כנגד הילדים)?
תשובה: מי שקשה לו לעמוד במחיר הגבוה יכול לתת חמישה שקלים עבור כל ילד.
שאלה: קריאת קדיש: לכבוד הרב אני נמצא באבל על מור אבי. אני קורא ביום את כל הקדישים של שלושת התפילות וקדיש של שיעור בערב. לשאלתי, לפעמים במעבר ממנין למנין בתפילת הבוקר אני נשאר קצת על מנת לקרוא את הקדיש של התפילה השניה, (לפני הודו) ולעיתים אני מתפלל בשתי מנחות על מנת להוסיף קדשים, האם זה ר ומותר, כולל המצב שבו אני מבצע את תפילת המנחה פעמיים ביום בגלל שלא קראו בה את פתח אליהו, או בגלל שאני מרגיש שלא קראתי את הקדיש בצורה מספיק טובה (תחושה) ואז נוצר מצב שהפסדתי קדיש.
תשובה: מה שאתה עושה הוא מידת חסידות ולא חובה אבל בודאי שאין בזה שום פגם, ותבוא עליך הברכה.
שאלה: צבע עדיף לעגלת תינוק מבחינת צניעות: בע"ה עומדת להיוולד לי תינוקת הייתי רוצה לשאול אם יש בעיה הילכתית עם עגלה בצבע אדום מיבחינת צניעות לאישה ואים לא אז האים יש עדיפות לצבע אחר בכל זאת למשל תכלת-טורקיז גם לא כל כך שקט או שזה כבר לא משנה
תשובה: עגלה אינה לבוש, ולכן אין בה בעיה.
שאלה: למסעדה בפורים במקום ארוחה: האם אפשר ללכת למסעדה בפורים במקום ארוחה?
תשובה: מותר, העיקר לעשות סעודה בפורים, לא משנה איפה.
שאלה: לא ילבש גבר בגדי אישה בפורים: כבוד הרב רציתי לברר האם בפורים מותר להתחפש לאישה או שמא יש עניין חמור מאוד של "לא ילבש גבר בגדי אישה" עייני קצת בחיפוש בגוגל ומצאתי שלרוב מחמירים אך יש את השולחן ערוך שהוא בר סמכא ומוסכם על כולם שמקל בעניין ואילו הרב עובדיה מחמיר (קראתי גם שהרמ"א מקל בעניין) ורציתי לברר ראשית מה דעתו של הרב בעניין וכן מה מקור המחלוקת הזו (זה מתוך עניין אישי)
תשובה: רצוי מאוד להתרחק מתחפושת איש לאישה או להיפך על מנת למנוע מכשול. ויתכן שמה שהתיר השו"ע הוא בבגד אחד בלבד כאשר ניכר בבירור שהאיש הוא איש והאישה אישה. יתכן שההיתר בזה הוא בגלל פורים שזה צורך שמחה זמני ולא קבוע.
שאלה: שינוי מנהגים בתוך המשפחה: הרב בעלי ספרדי (לפי האבא) אבל חונך בחברה אשכנזית, הוא מתפלל נוסח אשכנזי אבל מניח תפילין כמו ספרדי, הוא שומר 3 שעות בין בשר לחלב אבל אוכל קטניות בפסח וכד. בקיצור, המנהגים שלו מאוד מעורבבים, אבל בדברים שמשפיעים עלי כמו נוסח תפילות, בירכת המזון ו3 שעות בין בשר לחלב, הוא נוהג כמו אשכנזי. אני ספרדיה מהבית, אני רוצה שיהיה סדר במנהגים בבית בשביל הילדים, הוא לא מוכן לשנות את המנהגים שלו. 1. האם עלי לנהוג כמוהו, למרות שזה לא מנהגים אחידים? 2. אם אני מחליפה מנהגים עכשיו, איך עלי לעשות זאת, פשוט לשנות כאילו שהתחתנתי אתמול או שיש צורך במשהו כמו התרת נדרים? על תשובתך.
תשובה: אין להתיר המתנה של שלוש שעות בלבד כיון שזה נגד רוב הפוסקים, גם האשכנזים. וכל מה שנוגע לפרטים האחרים, רצוי שאת תישארי בתפילה ספרדית ותשכנעי אותו לפחות לגדל את הילדים בנוסח הספרדי, אע"פ שיכירו גם את הנוסח האשכנזי.
שאלה: אבל: אני באבל על אבי, כבר למעלה מחצי שנה, ובן דודי הזמין אותי לחתונתו. התייעצתי עם אשתי, כי זהו חודש אדר ובאדר צריך לשמוח, ושנינו לא ידענו מה התשובה האם אני יכול ללכת?
תשובה: אין הבדל בין חודש אדר לשאר השנה. אבל חייב גם בחודש אדר לשמור על מנגי האבלות. אתה יכול להיות בחופה עצמה אולם לא בסעודה.
שאלה: חזרה על תפילת שמונה עשרה: אם נגיד ר"ח היום, ושכחתי להזכיר יעלה ויבוא, ובמקרה באותו היום גם הייתי אנוס ולא הספקתי להתפלל את התפילה הקודמת, האם צריך לחזור פעם אחת או פעמיים על תפילת העמידה?
תשובה: יש להתפלל עמידה פעמיים עם יעלה ויבוא.
שאלה: ברכת "האדמה" בטעות: אם נגיד ברכתי בטעות על פרי "האדמה", ולא צריך לחזור ולברך "העץ" (כיוון שעץ גדל באדמה), אז האם אני צריך לברך עוד פעם "האדמה" כשאני אוכל משהו שברכתו "האדמה"(או שהוא נפטר הקודמת על משהו שברכתו לא "האדמה")?
תשובה: אם חשבת לאכול רק את הדבר שברכתו העץ ולא יותר, צריך לברך עוד פעם האדמה. אולם אם חשבת לאכול גם דבר שברכתו האדמה אין צורך לברך עוד פעם.
שאלה: הלכה כדעת הש"ך: רציתי לשאול, מה המקור (אם יש) לזה שבמחלוקות ש"ך וט"ז, כעיקרון פוסקים כט"ז? האם בהלכות חושן משפט, יש עדיפות לש"ך על פני אחרונים אחרים?
תשובה: לא תמיד זה כך אולם ייתכן שזה בגלל שבפולין התפשט ספר הט"ז לפני הש"ך והקהילות קיבלו אותו על עצמם. בחושן משפט מתחשבים בש"ך כשהוא חולק, וביחוד בקצות ובנתיבות שהם קובעים בזה.
שאלה: עבודה ביטחונית בשבת : התקבלתי למשרה ביטחונית במשטרה. העבודה לא מוגדרת כעבודה בשבת אלא רק חמישה ימים בשבוע. נאמר לי שרק אם יש צורך ממשי יבקשו ממני להגיע בשבת. יש לציין שישנם קיצוצים בחברה בה אני עובד ועתידי לא מובטח, האם מותר להיענות להצעת עבודה זו?
תשובה: רק לצורך פיקוח נפש מותר לעבוד בשבת. אומנם יש מקרים של פיקו"נ גם בעבודת המשטרה אך לא כל המקרים. הדבר לא מעוגן בפקודות מסודרות כמו בצבא. תתייעץ עם רב המשטרה.
שאלה: כלי פסלטיק ודברים חריפים: לרב! 1. אם חותכים בצל וכד בכלי לחיתוך מיוחד שמשמש רק לבצל וירקות אך נשטף במדיח בשרי האם מותר להשתמש בכלי הזה גם לחיתוך בצל לצורך תבשיל חלבי? 2. מה הדין של קופסאות איחסון מפלסטיק המשמשים לתבשילים פרווה כגון: סלטים, ירקות מבושלים חמים.היכולים לשמש גם ארוחות בשריות וגם ארוחות חלביות האם מותר לשותפם בספוג בשרי? או חלבי? או במדיח בשרי?
תשובה: 1. לכתחילה ראוי שלא להדיח את הכלי במדיח הבשרי, אמנם מותר להמשיך להשתמש בכלי לחיתוך בצל לתבשיל חלבי. 2. מותר. ר' אלעד גסנר
שאלה: ברכות וסעודה: א. כידוע, אם לא שבעת מאכילת פת ואכלת כשעור - אתה חייב בברכת המזון מדרבנן. כמו כן ידוע שספק ברכות דאורייתא לחומרה ושברכת המזון היא מדאורייתא. אם כן איך צריך לנהוג כאשר אין עוד אוכל בסביבה כדי לשבוע ממנו ולצאת מן הספק? האם הכלל ספק ברכות להקל תקף במצב הזה? ב.יהודי ש"מדבר אל ה " (כמובן לא במסגרת תפילת 18) בדברי בקשה שבח והודאה - האם רשאי לחתום את דבריו בנוסח שהוא בוחר לעצמו כגון "ברוך אתה ה זוכר הנשכחות"? ג.שמעתי שהרב דוד בר חיים ראש מכון שילה מתפלל בנוסח ארץ ישראל הקדום. השאלה היא האם אני יכול לקבל על עצמי את הנוסח הזה? (כשם שידוע שספרדים שדבקים בשיטת חב"ד עוזבים את מנהגם ועוברים ללא פקפוק להתפלל בנוסח שתיקן האדמו"ר הזקן).
תשובה: א. אין בזה ספק כיון שחייבים לברך מדרבנן ורק אם אפשר תשתדל לקיים מצוה שלימה ולאכול שיעור ראוי ואם לא מזדמן אפשר לברך על שיעור דרבנן ללא שום חשש. ב. כתב הרא"ש שאין לחדש שום ברכה שלא נזכרה בגמרא ועל כן הזהר בעצמך שלא להכשל ואם חפץ לבך תאמר בלי הזכרת השם. ג. אין היתר לעבור מנוסח אחד לנוסח שני ורק מי שחפץ לעבור ולגור ולהסתופף קבוע אצל עדה אחרת יכול לנהוג כמנהגה כשם שאלו שקבעו לעצמם את מנהג חב"ד. אבל אין שום עדה היום שמתפללת בנוסח א"י הקדום ועל כן אין היתר לעשות כך.
שאלה: מדוע אסור לנשים להכנס לבית העלמין?: מדוע אסור לנשים להכנס לבית העלמין? באזכרה גם אי אפשר להכנס לבית העלמין לבקר את הקבר של הנפטר? ונגיד שאני באותו יום במחזור גם אז אסור לי?
תשובה: בהלכה אין איסור לנשים להיכנס לבית קברות. מצד הקבלה ראוי שנשים בהריון או במחזור לא יכנסו לבית עלמין שיש שם טומאה. ויש שנהגו מטעם זה, שנשים וילדים קטנים לא נכנסים כלל. לכן, אם מדובר על אזכרה שחשוב מאוד לאישה להיות בה, היא יכולה להיכנס.
שאלה: כתיבת מזוזה על ידי שמאלי: האם יכול אדם שמאלי לכתוב מזוזה?
תשובה: אם הוא רגיל לכתוב בשמאל, יכול לכתוב בשמאל.
שאלה: שיווק מתכונים לגויים: אני רוצה לשווק מוצר בחו"ל (דרך האינטרנט) של מתכונים. יכול להיות שיש שם טריפות או בשר וחלב. אני יכול לשווק לגויים? האם עלי לחשוש שמא יהודים גם יקנו את המוצר?
תשובה: מכיון שרוב המתקשרים הם גויים - מותר.
שאלה: עבודה ביום פורים: אני עובדת חדשה במקום שאינו דתי והתברר לי שעובדים כאן כרגיל ביום הפורים. נאמר לי שמי שרוצה יכול לקחת יום חופש ביום זה אך מכיוון שאני עובדת חדשה לא מגיע לי לקחת חופש. האם יש בעיה בעשיית מלאכה בפורים? העבודה היא משרדית, מ8 ועד 5 כך שלקרוא מגילה אולי אוכל לקרוא לעצמי (או שבעלי יקרא לי??) בבוקר מוקדם ומשלוחי מנות אפשר שבעלי ישלח ויוציא אותי ידי חובה, האם זה ר, או לפחות לנסות לחבור לשמיעת מגילה במניין?
תשובה: אין איסור מפורש של מלאכה בפורים אלא המלצה כל העושה מלאכה אינו רואה סימן ברכה. העיסוק במלאכה רגילה כל שעות היום אינו מאפשר את מצוות היום כדבעי. אך אם הדבר עלול לגרום לך הפסד מקום העבודה, אין בררה אלא לעבוד. אבל השתדלי לצמצם, אם הדבר אפשרי. פורים שמח!
שאלה: חיבור ברכות יחודיות: ישנן ברכות יחודיות כגון: פרנסה, בית, פיריון ועוד. רציתי לדעת: 1 - מה המקור של אותן ברכות? מי כתב אותן, רבנים, מלומדים? 2 - האם יש לתפילות האלו משמעות מיוחדת מעבר לתפילות הכלליות (שחרית, מנחה וערבית)? מראש.
תשובה: ישנם תפילות ובקשות רבות לפרנסה בית וכו' כפי שציינת. יש תפילות וסגולות מקורם בקודש. אולם, לצערנו, יש גם אנשים המתחזים "למקובלים" "ולרבנים" שאין להם יד ורגל בעניינים אלו ולצערנו יש אנשים הנופלים ברשתם. לכן מומלץ להיעזר רק בתפילות וסגולות שמקורם טהור. יש הרבה תפילות ובקשות מהרב חיד"א, מבעל הפלא יועץ וכד'. הרב אהרון זכאי ליקט הרבה מהם בספרו סגולות ותפילות. מעבר לכך יש לזכור שכל התפילות והסגולות הם רק תוספת על עבודת ה' והחיובים הקבועים לנו מדורי דורות. כמובן שעיקר התפילה של האדם היא שחרית מנחה וערבית שאת נוסחן קבעו לנו אנשי כנסת הגדולה ובנוסח זו טמונים סודות גדולים. עלינו להשתדל להתחזק בתפילות הקבועות, במצוות ובמעשי חסד ועל גביהם להוסיף תפילות נוספות וסגולות לצרכים פרטיים המעוררים את ליבנו לאבינו שבשמים. (את התפילות הפרטיות אפשר ורצוי להוסיף בסוף תפילת שמונה עשרה בתוך 'אלוהי נצור'  בנוסף יש מנהגים שונים המצרפים בקשות ותפילות לאחר קיום מצוות כגון: בקשות לאחר הפרשת חלה וכד', כך גם מרוויחים קיום מצוות שלעיתים לא רגילים לקיימם.) בהצלחה ופורים שמח!
שאלה: להמתין לאחר תבשיל פרווה בסיר מרק: תבשיל פרווה שבושל בסיר בשרי שהיה בו מרק בשרי ונשטף מיד לפני הבישול האחרון (פרווה), האם המאכל נקרא בשרי לכל דבר וצריך להמתין אחריו כמאכל בשרי?
תשובה: התבשיל עצמו נחשב לפרווה ואין צריך להמתין אחריו. לספרדים מותר גם לאוכלו עם חלב ואילו לאשכנזים אין לאוכלו אם מוצרי חלב ממש.
שאלה: החזר סחורה שלא נדרשת: הזמנתי לפני כ-4 שנים ש"ס קטן של הוצאה ידועה. ההזמנה נעשתה ממספר טלפון נייד שפורסם ברחוב (לא זכור לי מטעם מי הייתה המודעה ברחוב). לא שילמתי בינתיים על הש"ס!!! הש"ס הגיע אלי ע"י אדם שאיני יודע אם היה איש ההוצאה או סוכן שלה. לאחר מספר ימים לא מצא חן בעיני מראה ההדפסה של הש"ס. טלפנתי לסוכן והבטיח לבוא לקחת חזרה. הסוכן לא בא ובמהלך השבועות שאח"כ טילפנתי אליו שוב, הבטיח לבוא ולא בא. לאחר מכן הפסיק לענות למספר הנ"ל. בשנה שנתיים שאח"כ טילפנתי להוצאת הספרים כמה פעמים (2 או 3), הפקידה רשמה את הפרטים, הבטיחה לחזור ולא חזרה. בינתיים הש"ס אצלי כמה שנים בקרטון. אינני משתמש בו. מה לעשות עם הש"ס? ייתכן והוא שייך להוצאת הספרים, אני מוכן לקחת אליהם, לשים על השולחן וללכת. מאידך, ייתכן והוא שייך לסוכן אך אי אפשר להשיג אותו. ואולי במקרה זה הש"ס שלי וזכיתי מההפקר (יאוש וכדומה)? ואולי יהא מונח עד שיבוא אליהו?
תשובה: תנסה לברר עם ההוצאה למי שייך הש"ס, האם שייך לסוכן או להוצאה. אם שייך להוצאה תעשה כפי שאמרת, להחזיר להם. אולם אם לא, אזי תכתוב לעצמך במחברת את הסיפור למקרה שיבוא ביום מן הימים הסוכן לתבוע את שלו. ואם אתה רוצה תתחיל להשתמש. אולם אז אם יבוא הסוכן תצטרך לשלם על כך.
שאלה: מיהם גדולי דורנו?: לאחר פטירתם הכואבת של הצדיקים הקדושים שהיו מגדולי הדור, הרב אברהם שפירא זצ"ל והרב מרדכי אליהו זצ"ל, הציבור הדתי לאומי מרגיש חלל גדול בקרבו ואנו מתקשים למלא חלל זה. רציתי לשאול מיהם הגדולים שבימינו אנו נלך לאורם והם גדולי החכמים בציבור הדתי לאומי? מיהם "אביהם של ישראל" כיום בדורנו?
תשובה: קשה לענות תשובה בתוך שנה לפטירת מו"ר אבי ע"ה, אבל באופן כללי התשובה היא: זקני ראשי הישיבות המוסרים את נפשם להפיץ את התורה הם הצריכים להנהיג את עם ישראל. בעם ישראל תמיד באה ההנהגה עם התורה. כמו אצל משה רבינו, שנתפס בעיני בני דורו כמנהיג. עם ישראל הכיר אותו לראשונה במצרים כמנהיג וגואל. כחלק מהגאולה ממצרים מגיעה קבלת התורה. בימינו מי שמסתכל באמת רואה שאלו שני תפקידים שונים ושני אנשים שונים, אבל משה איחד אותם, וההנהגה צריכה להיות מתוך תורה. כן מצינו בדוד שהיה עוסק בתורה כל הלילה, לאחר שביום היה עסוק בהנהגת העם. וכן ביהושע, ועוד. מי יהיה המנהיג בפועל? הציבור יכריע, אבל הכיוון הוא תלמידי החכמים הגדולים שמחוברים עם הציבור. ב"ה, לא אלמן ישראל ויש בו הרבה תורה, גם אם לא מספיק, אבל יש הרבה. בני התורה ינהיגו את הדור הבא.
שאלה: משניות בחודש ניסן ליוצאי לוב: לנפטרת ממוצא לובי, האם קוראים משניות בחודש ניסן?
תשובה: קריאת משניות, כמו כל לימוד תורה, היא מצוה ואין שום סיבה לא ללמוד בחודש ניסן.
שאלה: טעות והוספות לתפילה: 1.בשבת בתפילת העמידה אם התחיל בטעות ברכה אחרת אחרי 3 הברכות הראשונות צריך לסיים את התורה ברכה שהתחיל ולהמשיך כסדר. ובחול, לפי מה שהבנתי, צריך להפסיק ואפילו באמצע הברכה מה שונה בשבת מחול? 2.האם אפשר אחרי יהיו לרצון השני לבקש בקשות אישיות? 3.האם מותר להוריד דמעות בתפילה? הרי כתוב "על אשר לא עבדת את ה אלוקיך בשמחה?!
תשובה: 1. אדם שהתבלבל ביום חול הרי שהברכה שהתחיל אינה מתאימה ולכן יש להפסיק. לעומת זאת, אדם שהתחיל בשבת ברכה של יום חול אינו צריך להפסיק אלא מסיים את אותה ברכה. הטעם לדבר, שבעיקרון היה ראוי להתפלל תפילת שמונה עשרה (של יום חול) גם בשבת אלא שחכמים תיקנו לומר תפילה של שבע ברכות מפני כבוד השבת. לכן ברכה זו, שהתחיל בטעות, שייכת גם בשבת. 2. ביום חול מותר לבקש שם ברכות אישיות. 3. זה אינו סותר. בזמן שמצטערים או מבקשים משהו מותר להוריד דמעות. באופן כללי, על אדם לעבוד את ה' בשמחה.
שאלה: גיוס בנות: אשמח אם הרב יפרט לי מה בדיוק הבעיה בגיוס בנות לצה"ל. אם הבעיה היא עבודה משותפת עם גברים, הרי גם כשהבחורה תעבוד (כמזכירה לדוג ) היא תימצא בחברת גברים ונשים כאחד! ממש
תשובה: כיון שבצבא החיילת נמצאת כל היום ונתונה למרות חוקי הצבא היא מרגישה פחות עצמאית ואין לה את הגב של הבית. נוסף לכך בצבא כל הנמצאים הם צעירים בזמן שהיצרים הם בשיא הכוח וכידוע החברה החילונית פרוצה ביותר בהשקפות ובדיבורים ועל כן כמעט שאי אפשר שלא להכשל.
שאלה: תאריכי אזכרות שנה ראשונה: אבי נפטר בתאריך כ"ט בתמוז התש"ע ונקבר בתאריך א באב (יום למחרת). אני ספרדי (מנהגי בבל). שאלתי היא, מתי ניקבעים תאריכי האזכרות של י"א חודש, י"ב חודש וי"ג חודש (יום השנה)? מתי מפסיקים לומר קדיש?
תשובה: אזכרה של י"א חודש בערב ר"ח סיון, ואז להפסיק אמירת קדיש לשבוע אחד. אזכרה לשנים עשר חודש בער"ח תמוז, ובער"ח אב יום השנה. ולשנים הבאות הכל יהיה בכ"ט בתמוז. בברכת תנוחם מן השמים, אכי"ר.
שאלה: לשון הרע על פרסומת: האם מותר לבזות ללגלג לצחוק להגיד דברים לא טובים על פרסומת (שלא ידוע מי יצר אותה)?
תשובה: נראה לי שמותר. אולם אם מדובר על ביקורת אמיתית וערכית מותר בכל עניין, שהרי הוי צורך לימוד והרחקה מדברים שלליים.
שאלה: עלי רוזמרין ותולעים: איך צריך לבדוק עלי רוזמרין מתולעים, מספיק לשטוף?
תשובה: וברכת ד' שטיפה טובה עם סבון ושפשוף העלים אחד אחד עם ספוג שיוריד את כל הדבוק בעלה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מהי פרשת השבוע בה נולדתי?: ברצוני לדעת את פרשת השבוע בה נולדתי,30.3.1988. מקרב לב.
תשובה: נולדת ב-ט"ז בניסן תשמ"ח. יום זה הוא בחול המועד פסח. בשבת שלאחריו קראו את פרשת שמיני. בברכת התורה, WWW.Yeshiva.org.il
שאלה: החלפת מים לדגים בשבת: האם מותר להחליף מים לדגים בשבת? האם מותר להאכיל אותם?
תשובה: אסור להחליף מים (ראה שמירת שבת כהלכתה פרק כז סעיף כז). דגים הנמצאים בבית מותר להאכילם משום שמזונותיהם מוטלים עליך, אמנם דגים הנמצאים בים וכד' אסור להאכילם.
שאלה: מגורים וכשרות בבית טרף: אני מתגוררת אצל אישה חילונית שאינה שומרת כשרות - היא קונה דברים כשרים אך מבשלת אותם באותם הכלים. מה מותר לי להשתמש ומה לא? האם גבינה לבנה שהוכנס אליה כף של האישה - כשרה? האם סלט שיש בו בצל מותר לאכילה? יש לי כלים משלי, אך כל בוקר שואלת אותי האשה אם ארצה לאכול איתה, וכל יום מחדש אני מסרבת לה.
תשובה: כל מאכל שבושל בכלים של בעלת הבית אסור. הדרך שיהיה מותר לאכול יחד דברים קרים כגון ירקות פירות וגבינות בכלים חד פעמיים כולל חיתוך הירקות, שגם דברים אלו אין לאוכלם בכלים של בעלת הבית משום שיש כלים שצריכים טבילה. בעניין הגבינה, אם בדרך מקרה הגבינה לא תאסר בתנאי שהכף נקייה וקרה. ר' נחשון נחמיה ליבוביץ
שאלה: לשלוח משלוח מנות לאחותי: לכבוד הרב, 1. האם מותר לשלוח משלוח מנות לאחות? 2. כמה משלוחי מנות חייב אדם לשלוח בכדי לצאת ידי חובה? שבוע טוב ו :)
תשובה: א. אם היא נשואה ויש לה בית משלה בודאי שכן, אבל אם שניכם גרים באותו בית אין לזה משמעות. ב. רק לאחד אבל כדאי לתת לכמה חברים בלי הפרזה.
שאלה: שם לילד כשם בעל חיים לא טהור: מה משמעות השם לילד זאב, דב, אריה. האם היתה סיבה מיוחדת בשלה התחילו לקרוא בשמות אלו? האם טוב לתת שמות כאלו?
תשובה: הספרדים לא נוהגים להשתמש בשמות כאלה. בד"כ לא מצוי אצל הספרדים שימוש בשמות של בעלי חיים. יותר מצוי אצל האשכנזים, אינני יודע למה. אולי זה קשור לכך שיעקב בירך את השבטים בברכות "גור אריה יהודה" וכן על זה הדרך. אמנם אלו בעלי חיים לא טהורים, אך יעקב התייחס לתכונות החיוביות שלהם, כגבורה וכו'. היו כמה אדמו"רים ות"ח גדולים שנקראו בשמות אלו, כמו הרב דוב מאבריטש מצפת, ועוד.
שאלה: העוסק במצווה פטור מן המצוה: ישנו כלל האומר "העוסק במצווה פטור מן המצווה". אם כן, מדוע העוסקים בתורה חייבים אף הם להתגייס לצה"ל? נכון, גיוס לצה"ל הוא מצווה מדאורייתא, אבל גם לימוד תורה הוא מצווה.
תשובה: הכלל הוא, שהעוסק בתורה חייב לקיים כל מצוה שאינה יכולה להתקיים על ידי אחרים. וכיוון שכל אדם צריך להשתתף במצות כבוש ארץ ישראל ושמירה על המדינה, הלומד תורה אינו פטור מהשרות בצבא. אבל כיוון שהמדינה צריכה שיהיו בה גם לומדי תורה, לכן יש סדר כזה שהלומדים בישיבות דוחים את הצבא כל עוד הם ממשיכים את לימוד התורה. שירות תלמידי ישיבות במלחמת מצוה
שאלה: פטור מצום בגלל מחלת עיניים: יש לי מחלה אלרגית בעיניים שגורמת לי לגירויים וכאבים בעיניים. האם בעקבות כך אני פטור מצומות? ואם כן, האם מותר לי לצום בכל זאת?
תשובה: מצום תענית אסתר אתה פטור. ואם הצום מזיק לעיניים אל תצום.
שאלה: כרטיס חנייה במוסד לימודי: במסגרת היותי תלמיד במוסד לימודים מסוים, הונפק לי כרטיס המעניק בהצגתו חנייה בחצי מהמחיר שאותו משלם אדם רגיל המחנה בחניון זה. כיום, לאחר שסיימתי ללמוד במוסד, הכרטיס נותר בידי. האם מותר לי, למרות שאינני תלמיד במקום, להחנות במקום תוך כדי הצגת הכרטיס ולהנות מהנחה של 50 או שהדבר הינו גזל? אודה לתשובתכם המפורטת. שבוע טוב!
תשובה: אסור לך להשתמש בכרטיס. הסיבה לכך היא שהכרטיס ניתן לך על ידי המוסד רק לשימוש בזמן היותך תלמיד, שימוש אחר הוא בניגוד לדעתם (והם הבעלים על הכרטיס) וזהו בבחינת גזל. ביאורים ומקורות: ישנה מחלוקת תנאים בעניין מי שמעביר על דעתו של בעל הבית האם נקרא גזלן. המחלוקת מופיעה במסכת בבא מציעא דף ע"ח ע"א: "אמר רבי יוחנן: הא מני - רבי מאיר היא, דאמר: כל המעביר על דעת של בעל הבית נקרא גזלן. הי רבי מאיר. דתניא, רבי שמעון בן אלעזר אומר משום רבי מאיר: הנותן דינר לעני ליקח לו חלוק, לא יקח בו טלית, טלית - לא יקח בו חלוק, מפני שמעביר על דעתו של בעל הבית.וכל המעביר על דעת של בעל הבית נקרא גזלן". אמנם חכמים חולקים וסוברים שאינו נקרא גזלן. אך במקרה שלנו נראה שגם חכמים מודים לר"מ שאסור לעשות כן ונקרא גזלן, מכח הטעמים הבאים: 1. המח' של ר"מ וחכמים היא במי שנתן דינר או חפץ במתנה גמורה על מנת שישתמש בו לצורך מסוים, והדינר או החפץ הם רכושו הגמור של המקבל. אולם במקרה שלנו הכרטיס שייך למוד ורק ניתן לתלמיד לצורך שימוש בזמן היותו תלמיד. 2. הנידון של ר"מ וחכמים הוא שהדינר בכל מקרה יצא מידי הנותן, והעובדה שהמקבל שינה מדעת הנותן אינה מחסרת את הנותן. מה שאין כן במקרה שלנו שעל ידי שמשתמש בכרטיס מי שאינו רשאי נגרם חיסרון ממוני לנותן. הרב ניר אביב
שאלה: אמונה: צדיק ורע לו - הפיגוע באיתמר: למה לעיתים קרובות קורים אסונות לאנשים צדיקים (כמו מה שקרה בשבת באיתמר) והרשעים מצליחים וטוב להם?
תשובה: דרכי ד' נסתרות מאתנו גבהו דרכיו ומחשבותיו מאתנו. אנחנו יודעים כי משפטו אמת והכל לטובה. הטוב לא נמדד בצורה חיצונית במבט קטן של כאן ועכשיו. יש גם עולם הבא ויש גם עתיד רחוק שאין אנו יודעים לצפות אותו. אך אנו יודעים שהכל לטובה. בכל פעם שקרה פיגוע באיתמר, לאחר מכן הישוב התחזק וגדל כתוצאה מהפיגוע והרשעים נחלשים ככל שאנו מתחזקים. הרשעים מאבדים זכויות ואנו מרבים זכויות ארץ ישראל נקנית ביסורים. ואנחנו מתבססים יותר ויותר בארץ.
שאלה: יציאה למסעדה בערב תענית אסתר שהוקדמה: האם יש עניין שלא לצאת לאכול במסעדה בערב תענית אסתר שהוקדמה השנה (יום רביעי בערב)? מראש וחג פורים שמח!
תשובה: מותר.
שאלה: קיצוץ פאות הראש: 1. מהו העובי המנימלי ביותר שצריך להשאיר בפאות הראש על פי ההלכה, במידה ואני נוהג להסתפר די קצוץ, ומהם השיטות האופטמליות למדוד את העובי הדרוש? 2.האם מותר ליישר את הפאה מצידה התחתון? (הכוונה היא במקום חיבור הפאה לזקן). שבוע טוב וחג שמח.
תשובה: 1. 3-4 מ"מ, שיהיה אפשר אחרי זה לתפוס עם מספריים ולגזור עוד קצת. 2. אני חושב שכן.
שאלה: כשרות רקמות חזיר: האם ניתן לקחת תרופה הומאופטית, במינונים הומאופטיים, אשר חלק ממרכיביה הם רקמות חזיר?
תשובה: וברכת ד' לא נכתב כיצד הרקמה הזאת מופיעה כאן, האם היא נפסלה לחלוטין מאכילה, דהיינו האם עברה עבוד כימי וכדו', כמו כן, לא נזכר כמה כמות החומר האסורה מתוך כל הטבליה. כדאי לפנות לבית מרקחת אופלטקה בירושלים (רח' יפו 110) שהם מתעסקים בתרופות אלו, ושם יתכן שיש יותר פרטים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שימוש במזוזה שנמצאה: החברה שבה אני עובד עברה למקום חדש. במקום החדש נמצאה מזוזה מונחת בלי קשר, האם ניתן להשתמש במזוזה הזאת? ב
תשובה: לפי הדין, מי שעובר דירה חייב להשאיר את המזוזות במקומן. ייתכן שמשום כך הושארה המזוזה. האם אפשר לברר זאת אצל הדייר הקודם?
שאלה: מחיצה לא הרמטית - במיוחד בשבילי: אחותי מתחתנת ובשבילי היא שמה מחיצה בין הבנים לבנות בחתונה, כך שהבנים לא רואים את הבנות אך הקהל כן יכול לראות (מחיצה של קיר אחד ולא מחיצה שלמה), האם מותר לי לרקוד איתה בחתונה כשאני יודעת שגם ככה את המחיצה הם שמו בשבילי?
תשובה: מותר לך לרקוד למרות שהמחיצה אינה מלאה, מי שרוצה יכול להקפיד להיות מעבר למחיצה ולא לראות אתכן רוקדות.
שאלה: שהחיינו בפורים לספרדי בבית כנסת אשכנזי: הוזמנתי על ידי גבאי בית כנסת אשכנזי לקרוא במגילה עבור הציבור מאחר ואין להם בעל קורא. כיצד עלי לנהוג בקריאת המגילה של שחרית לעניין ברכת שהחיינו, שהרי הספרדים לא מברכים שהחיינו בבוקר ואשכנזים כן?
תשובה: עליך לנהוג כמנהג המקום.
שאלה: ג קט castro - שעטנז: קניתי ג קט של castro שהינו 85 מצמר ויוצר בסין. האם ישנו צורך בבדיקת שעטנז לג קט מרשת זו? בבדיקת אחת ממעבדות השעטנז התברר מהמחיר הוא 35 ש"ח! בנוסף תוצאות מתקבלות רק לאחר שבועיים כך שאם יש שעטנז כבר לא אוכל להחזיר הז קט לחנות. מה עליי לעשות?
תשובה: יש לחשוש ולבדוק את הג'קט משעטנז.